1500 meetri jooksus võitis hõbemedali inglane Philip Noel-Baker, kes 1912. a. Stockholmis oli jäänud samal distantsil kuuendaks. Lõpetanud aktiivse spordiga tegelemise, hakkas Noel-Baker ülikoolis õppejõuna tööle. Hiljem sai temast tuntud poliitik, kes oli ka rahvasteliidu loomise üks  algatajaid. 1960. aastal oli ta UNESCO juures asuva kehalise kasvatuse ja spordi nõukogu president. Philip Noel-Baker on ainus olümpiamedalivõitja, kes pälvinud Nobeli preemia - 1959. a. Nobeli rahupreemia.